Suvestinė redakcija nuo 2025-01-01 iki 2025-03-14

Įsakymas paskelbtas: TAR 2023-05-09, i. k. 2023-08773

LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL SPECIALIZUOTOS KOMPLEKSINĖS PAGALBOS SMURTO ARTIMOJE APLINKOJE PAVOJŲ PATIRIANTIEMS ASMENIMS AR SMURTĄ ARTIMOJE APLINKOJE PATYRUSIEMS ASMENIMS TEIKIMO BEI EKSPERTINIO VERTINIMO DĖL SPRENDIMO SKIRTI APSAUGOS NUO SMURTO ARTIMOJE APLINKOJE ORDERĮ AR JO NESKIRTI TVARKOS APRAŠO IR PAVYZDINIŲ SPECIALIZUOTOS KOMPLEKSINĖS PAGALBOS CENTRŲ VIDAUS TAISYKLIŲ, KURIOSE REGLAMENTUOJAMAS KEITIMASIS ASMENS DUOMENIMIS, SUSIJUSIAIS SU SMURTU ARTIMOJE APLINKOJE, TARP SPECIALIZUOTOS KOMPLEKSINĖS PAGALBOS CENTRŲ IR INSTITUCIJŲ BEI ĮSTAIGŲ, VYKDANČIŲ VEIKLĄ APSAUGOS NUO SMURTO ARTIMOJE APLINKOJE, PAGALBOS IR PASLAUGŲ TEIKIMO SRITYSE PATVIRTINIMO

2023 m. gegužės 9 d. Nr. A1-296

Vilnius

Vadovaudamasi Lietuvos Respublikos apsaugos nuo smurto artimoje aplinkoje įstatymo 4 straipsnio 1 dalies 1 ir 3 punktais bei 9 straipsnio 4 dalimi:

1. T v i r t i n u:

1.1. Specializuotos kompleksinės pagalbos smurto artimoje aplinkoje pavojų patiriantiems asmenims ar smurtą artimoje aplinkoje patyrusiems asmenims teikimo bei ekspertinio vertinimo dėl sprendimo skirti apsaugos nuo smurto artimoje aplinkoje orderį ar jo neskirti tvarkos aprašą (pridedama);

1.2. Pavyzdines specializuotos kompleksinės pagalbos centrų vidaus taisykles, kuriose reglamentuojamas keitimasis asmens duomenimis, susijusiais su smurtu artimoje aplinkoje, tarp specializuotos kompleksinės pagalbos centrų ir institucijų bei įstaigų, vykdančių veiklą apsaugos nuo smurto artimoje aplinkoje, pagalbos ir paslaugų teikimo srityse (pridedama).

2. P a v e d u šio įsakymo vykdymo kontrolę viceministrui pagal veiklos sritį.

3. R e k o m e n d u o j u specializuotos kompleksinės pagalbos centrams vadovautis šio įsakymo 1.2 papunkčiu patvirtintomis Pavyzdinėmis specializuotos kompleksinės pagalbos centrų vidaus taisyklėmis, kuriose reglamentuojamas keitimasis asmens duomenimis, susijusiais su smurtu artimoje aplinkoje, tarp specializuotos kompleksinės pagalbos centrų ir institucijų bei įstaigų, vykdančių veiklą apsaugos nuo smurto artimoje aplinkoje, pagalbos ir paslaugų teikimo srityse.

4. N u s t a t a u, kad:

4.1. šis įsakymas įsigalioja 2023 m. liepos 1 d.;

4.2. 2024 m. sausio 1 d. įsigalioja:

4.2.1. tokia šiuo įsakymu patvirtinto Specializuotos kompleksinės pagalbos smurto artimoje aplinkoje pavojų patiriantiems asmenims ar smurtą artimoje aplinkoje patyrusiems asmenims teikimo bei ekspertinio vertinimo dėl sprendimo skirti apsaugos nuo smurto artimoje aplinkoje orderį ar jo neskirti tvarkos aprašo (toliau – Aprašas) 3 punkto redakcija:

„3. Kitos Apraše vartojamos sąvokos suprantamos taip, kaip jos apibrėžtos Apsaugos nuo smurto artimoje aplinkoje įstatyme (toliau – Įstatymas), Lietuvos Respublikos nevyriausybinių organizacijų plėtros įstatyme, Lietuvos Respublikos sveikatos priežiūros įstaigų įstatyme, Lietuvos Respublikos civiliniame kodekse, Lietuvos Respublikos vietos savivaldos įstatyme, Lietuvos Respublikos savanoriškos veiklos įstatyme, Lietuvos Respublikos viešojo administravimo įstatyme, Lietuvos Respublikos teritorijos administracinių vienetų ir jų ribų įstatyme, Lietuvos Respublikos viešųjų ir privačių interesų derinimo įstatyme, Lietuvos Respublikos lygių galimybių įstatyme, Lietuvos Respublikos moterų ir vyrų lygių galimybių įstatyme, Lietuvos Respublikos vaiko teisių apsaugos pagrindų įstatyme, Lietuvos Respublikos asmens su negalia teisių apsaugos pagrindų įstatyme.“;

4.2.2. tokia Aprašo 16.1 papunkčio redakcija:

„16.1. teikti informaciją apie galimybes gauti specializuotą kompleksinę pagalbą ir ją viešinti, kad tikslinės grupės atstovai ir visuomenė daugiau sužinotų apie SKPC ir jo veiklos rezultatus, skelbti informaciją apie specializuotos kompleksinės pagalbos teikimą savo interneto svetainėje (jei SKPC ją turi) (nurodoma: juridinio asmens pavadinimas, telefono ryšio numeris, elektroninio pašto adresas, veiklos vykdymo vietų adresai, darbo laikas, kalbos, kuriomis teikiama pagalba, prieinamumas asmenims su negalia);“;

4.2.3. tokia Aprašo 16.8 papunkčio redakcija:

„16.8. sudaryti ir ne rečiau kaip kas 2 metus peržiūrėti specializuotos kompleksinės pagalbos prieinamumo smurto artimoje aplinkoje pavojų patiriantiems asmenims su negalia ar smurtą artimoje aplinkoje patyrusiems asmenims su negalia gerinimo planus;“;

4.2.4. tokia Aprašo 16.9 papunkčio redakcija:

„16.9. savo interneto svetainėje paskelbti viešai prieinamą informaciją apie smurto artimoje aplinkoje pavojų patiriantiems asmenims su negalia ar smurtą artimoje aplinkoje patyrusiems asmenims su negalia teikiamą specializuotą kompleksinę pagalbą (Aprašo 3 priedas), kurioje SKPC teikiama pagalba būtų detalizuota pagal negalios pobūdį;“.

4.2.5. tokia Aprašo 22.2.1 papunkčio redakcija:

„22.2.1. kiek iš jų yra asmenys su negalia;“;

4.2.6. pridedama Aprašo 3 priedo „Informacija apie smurto artimoje aplinkoje pavojų patiriantiems asmenims su negalia ar smurtą artimoje aplinkoje patyrusiems asmenims su negalia teikiamą specializuotą kompleksinę pagalbą“ redakcija.

5. P r i p a ž į s t u netekusiu galios Lietuvos Respublikos socialinės apsaugos ir darbo ministro 2012 m. gegužės 7 d. įsakymą Nr. A1-227 „Dėl Specializuotos pagalbos centrų veiklos aprašo patvirtinimo“ su visais pakeitimais ir papildymais.

Socialinės apsaugos ir darbo ministrė	Monika Navickienė

PATVIRTINTA

Lietuvos Respublikos socialinės

apsaugos ir darbo ministro

2023 m. gegužės 9 d. įsakymu Nr. A1-296

SPECIALIZUOTOS KOMPLEKSINĖS PAGALBOS SMURTO ARTIMOJE APLINKOJE PAVOJŲ PATIRIANTIEMS ASMENIMS AR SMURTĄ ARTIMOJE APLINKOJE PATYRUSIEMS ASMENIMS TEIKIMO BEI EKSPERTINIO VERTINIMO DĖL SPRENDIMO SKIRTI APSAUGOS NUO SMURTO ARTIMOJE APLINKOJE ORDERĮ AR JO NESKIRTI TVARKOS APRAŠAS

I SKYRIUS

BENDROSIOS NUOSTATOS

1. Specializuotos kompleksinės pagalbos smurto artimoje aplinkoje pavojų patiriantiems asmenims ar smurtą artimoje aplinkoje patyrusiems asmenims teikimo bei ekspertinio vertinimo dėl sprendimo skirti apsaugos nuo smurto artimoje aplinkoje orderį ar jo neskirti tvarkos aprašas (toliau – Aprašas) nustato specializuotos kompleksinės pagalbos centrų (toliau – SKPC) teikiamos specializuotos kompleksinės pagalbos smurto artimoje aplinkoje pavojų patiriantiems asmenims ar smurtą artimoje aplinkoje patyrusiems asmenims (toliau – tikslinės grupės atstovas) teikimo tvarką, SKPC darbuotojų atliekamas funkcijas ir specializuotos kompleksinės pagalbos kokybės reikalavimus, ekspertinio vertinimo dėl sprendimo skirti apsaugos nuo smurto artimoje aplinkoje orderį ar jo neskirti (toliau – ekspertinis vertinimas) atlikimo, gavus informacijos apie skundą dėl sprendimo skirti apsaugos nuo smurto artimoje aplinkoje orderį ar jo neskirti (toliau – skundas) ir jo pateikimą policijos įstaigos padaliniui, iš kurio gauta informacija apie skundą, tvarką.

2. Apraše vartojamos sąvokos:

2.1. Informavimas – informacijos apie pagalbą smurto artimoje aplinkoje pavojų patiriančiam asmeniui ar smurtą artimoje aplinkoje patyrusiam asmeniui teikimas.

2.2. Įgalinimas – SKPC bendradarbiaujant su tikslinės grupės atstovu atliekami veiksmai, kuriais skatinamas jo gebėjimas spręsti asmeninio gyvenimo problemas.

2.3. Konsultavimas – konsultanto veikla, kurios metu kartu su tikslinės grupės atstovu analizuojama tikslinės grupės atstovo situacija ir ieškoma būdų, kaip įveikti smurtą artimoje aplinkoje ar kaip jo išvengti.

2.4. Konsultantas – Lietuvos Respublikos apsaugos nuo smurto artimoje aplinkoje įstatymo 16 straipsnio 1 dalies 5 punkte nustatytus kvalifikacijos reikalavimus atitinkantis SKPC darbuotojas, kuris tiesiogiai dirba su tikslinės grupės atstovu ir atlieka Aprašo 11.1 papunktyje nurodytas funkcijas.

2.5. Psichologas – Apsaugos nuo smurto artimoje aplinkoje įstatymo 16 straipsnio 1 dalies 5 punkte nustatytus kvalifikacijos reikalavimus atitinkantis asmuo (SKPC darbuotojas arba savarankiškai dirbantis asmuo), kuris tiesiogiai dirba su tikslinės grupės atstovu, teikia specializuotą psichologo pagalbą ir atlieka Aprašo 11.2 papunktyje nurodytas funkcijas.

2.6. Teisininkas – Apsaugos nuo smurto artimoje aplinkoje įstatymo 16 straipsnio 1 dalies 5 punkte nustatytus kvalifikacijos reikalavimus atitinkantis asmuo (SKPC darbuotojas arba savarankiškai dirbantis asmuo), kuris tiesiogiai dirba su tikslinės grupės atstovu, teikia specializuotą teisininko pagalbą ir atlieka Aprašo 11.3 papunktyje nurodytas funkcijas.

2.7. Specializuota psichologo pagalba – psichologo, susipažinusio su smurto artimoje aplinkoje priežastimis, dinamika ir pasekmėmis, teikiama pagalba.

2.8. Specializuota teisininko pagalba – teisininko, susipažinusio su smurto artimoje aplinkoje priežastimis, dinamika ir pasekmėmis, teikiama pagalba.

2.9. Tarpininkavimas – SKPC veikla – atstovavimas tikslinės grupės atstovui, sprendžiant smurto artimoje aplinkoje atvejį. Tarpininkavimas apima bendradarbiavimą su valstybės ir (ar) savivaldybės institucijomis ir įstaigomis, keitimąsi informacija, dalyvavimą atvejo vadybos posėdžiuose

2.10. Asmens palydėjimas – vykimas drauge su tikslinės grupės atstovu į Apsaugos nuo smurto artimoje aplinkoje įstatymo 13 straipsnio 2–4 dalyse nurodytas institucijas ir (ar) nevyriausybines organizacijas, teikiančias pagalbą ir (ar) paslaugas tikslinės grupės atstovams.

2.11. Ekspertinis vertinimas – konsultanto vykdomos Apsaugos nuo smurto artimoje aplinkoje įstatymo 14 straipsnio 4 dalies 2 punkte nurodytos funkcijos užtikrinimas, gavus informacijos apie skundą dėl sprendimo skirti apsaugos nuo smurto orderį ar jo neskirti.

2.12. Pakartotinis smurto artimoje aplinkoje atvejis – smurtą artimoje aplinkoje patyrusio asmens per pastaruosius 24 mėnesius pakartotinai patirtas smurtas artimoje aplinkoje.

2.13. Ekspertinio vertinimo veiksniai – smurto artimoje aplinkoje pavojaus riziką įrodantys veiksniai, nustatomi atliekant ekspertinį vertinimą ir įrašomi į ekspertinio vertinimo pažymos formą, pateiktą Aprašo 4 priede.

3. Kitos Apraše vartojamos sąvokos suprantamos taip, kaip jos apibrėžtos Apsaugos nuo smurto artimoje aplinkoje įstatyme (toliau – Įstatymas), Lietuvos Respublikos nevyriausybinių organizacijų plėtros įstatyme, Lietuvos Respublikos sveikatos priežiūros įstaigų įstatyme, Lietuvos Respublikos civiliniame kodekse, Lietuvos Respublikos vietos savivaldos įstatyme, Lietuvos Respublikos savanoriškos veiklos įstatyme, Lietuvos Respublikos viešojo administravimo įstatyme, Lietuvos Respublikos teritorijos administracinių vienetų ir jų ribų įstatyme, Lietuvos Respublikos viešųjų ir privačių interesų derinimo įstatyme, Lietuvos Respublikos lygių galimybių įstatyme, Lietuvos Respublikos moterų ir vyrų lygių galimybių įstatyme, Lietuvos Respublikos vaiko teisių apsaugos pagrindų įstatyme, Lietuvos Respublikos asmens su negalia teisių apsaugos pagrindų įstatyme.

Punkto pakeitimai:

Nr. A1-296, 2023-05-09, paskelbta TAR 2023-05-09, i. k. 2023-08773

II SKYRIUS

SPECIALIZUOTOS KOMPLEKSINĖS PAGALBOS TEIKIMO TVARKA IR SKPC DARBUOTOJŲ FUNKCIJOS

4. SKPC teikiamos pagalbos rūšys: informavimas, konsultavimas, tarpininkavimas, asmens palydėjimas, ekspertinis vertinimas, specializuota psichologo pagalba, specializuota teisininko pagalba.

5. SKPC veikia konkrečioje teritorijoje (apskrityje), kurioje jis turi turėti patalpas, priklausančias jam ar jo steigėjui nuosavybės teise arba jo valdomas pagal patalpų nuomos, turto patikėjimo arba panaudos sutartis.

6. SKPC patalpose, kuriose teikiama specializuota kompleksinė pagalba, turi būti užtikrintas viešosios tvarkos, darbų saugos, higienos normų ir priešgaisrinės saugos reikalavimų laikymasis.

7. SKPC, gavęs iš institucijų ir (ar) įstaigų, nurodytų Įstatymo 13 straipsnio 2, 3 ir 4 dalyse, informaciją apie smurto artimoje aplinkoje atvejį ir (ar) tikslinės grupės atstovo duomenis, nurodytus Įstatymo 13 straipsnio 2, 3 ir 4 dalyse, nedelsdamas, ne vėliau kaip kitą darbo dieną nuo informacijos gavimo dienos, telefonu ar elektroniniu paštu susisiekia su tikslinės grupės atstovu ir jam pasiūlo specializuotą kompleksinę pagalbą. Specializuota kompleksinė pagalba teikiama, jei tikslinės grupės atstovas sutinka ją gauti. Sutikimas gauti specializuotą kompleksinę pagalbą gali būti duodamas žodžiu arba raštu pagal SKPC nustatytą formą. Jeigu dėl specializuotos kompleksinės pagalbos gavimo formos specifikos sutikimą buvo įmanoma gauti tik žodžiu, SKPC deda pastangas gauti sutikimą raštu pirmojo fizinio kontakto su asmeniu metu, jeigu toks įvyksta. Sutikimu laikomas tikslinės grupės atstovo valinis veiksmas, kuriuo jis išreiškia sutikimą gauti specializuotą kompleksinę pagalbą. Tikslinės grupės atstovas į SKPC gali kreiptis ir savarankiškai.

Punkto pakeitimai:

Nr. A1-416, 2024-06-20, paskelbta TAR 2024-06-20, i. k. 2024-11287

8. Konsultantas, gavęs tikslinės grupės atstovo sutikimą gauti specializuotą kompleksinę pagalbą arba tikslinės grupės atstovui pateikęs pasiūlymą gauti specializuotą kompleksinę pagalbą, nedelsdamas, ne vėliau kaip per 2 darbo dienas nuo sutikimo gauti specializuotą kompleksinę pagalbą arba pasiūlymo gauti specializuotą kompleksinę pagalbą pateikimo dienos, užpildo Smurto artimoje aplinkoje pavojų patiriančio asmens ar smurtą artimoje aplinkoje patyrusio asmens anketą (Aprašo 1 priedas) (toliau – Anketa) ir Specializuotos kompleksinės pagalbos centro žurnalą (Aprašo 2 priedas) (toliau – Žurnalas). Jei tikslinės grupės atstovas kreipiasi anonimiškai arba jei tikslinės grupės atstovas nepageidauja nurodyti asmens duomenų ar jo duomenys nėra žinomi, SKPC neprivalo gauti raštiško sutikimo gauti specializuotą kompleksinę pagalbą pirmojo fizinio kontakto su asmeniu (jeigu toks įvyksta) metu, o Anketa gali būti pildoma nenurodant tikslinės grupės atstovo pavardės, amžiaus, elektroninio pašto adreso, gyvenamosios vietos adreso, išsilavinimo, socialinio-ekonominio statuso ir (ar) ekonominio savarankiškumo, ryšio su smurtą artimoje aplinkoje panaudojusiu asmeniu ar smurto artimoje aplinkoje pavojų keliančiu asmeniu, informacijos apie vaikus, smurto artimoje aplinkoje pavojų keliantį asmenį.

Punkto pakeitimai:

Nr. A1-416, 2024-06-20, paskelbta TAR 2024-06-20, i. k. 2024-11287

9. Anketa ir Žurnalas papildomi kiekvieną kartą susisiekus su tikslinės grupės atstovu ir (ar) kiekvieną kartą suteikus konsultanto, specializuotą psichologo ir (ar) specializuotą teisininko pagalbą.

10. Konsultantas tikslinės grupės atstovą, davusį sutikimą gauti specializuotą kompleksinę pagalbą, informuoja apie SKPC teikiamą pagalbą bei asmens duomenų tvarkymą ir sudaro specializuotos kompleksinės pagalbos teikimo planą, kuris pateikiamas Anketoje ir kuris prireikus gali būti papildomas.

11. SKPC darbuotojų, tiesiogiai dirbančių su tikslinės grupės atstovais, funkcijos, tikslinės grupės atstovui sutikus gauti specializuotą kompleksinę pagalbą:

11.1. konsultantas:

11.1.1. pildydamas Anketą, įvertina individualius (pavyzdžiui, vertimas iš užsienio kalbos, pagalbos teikimas atsižvelgiant į negalios pobūdį ir pan.) ir specialiuosius tikslinės grupės atstovo poreikius, įskaitant dėl smurto artimoje aplinkoje atsiradusius poreikius, kartu su tikslinės grupės atstovu sudaro pagalbos priemonių planą pagal Anketoje pateiktą formą ir organizuoja specializuotos kompleksinės pagalbos teikimą;

11.1.2. Įstatymo nustatytais atvejais pagal Aprašo 4 priedą atlieka ekspertinį vertinimą;

11.1.3. teikia informaciją, konsultuoja su smurtu artimoje aplinkoje susijusiais klausimais ir (ar) padeda šiuos klausimus spręsti;

11.1.4. teikia informaciją apie tikslinės grupės atstovų teises ir institucijas, kurios gali jas užtikrinti, o kai smurto artimoje aplinkoje pavojų patiriantis asmuo yra vaikas arba vaikas tapo smurto artimoje aplinkoje liudininku ar gyvena aplinkoje, kurioje buvo smurtauta, jei apie šį atvejį nebuvo informuota policija, – apie Valstybės vaiko teisių apsaugos ir įvaikinimo tarnybą prie Socialinės apsaugos ir darbo ministerijos (toliau – Valstybės vaiko teisių apsaugos ir įvaikinimo tarnyba) ar jos įgaliotus teritorinius skyrius, nurodydamas šių juridinių asmenų pavadinimus, veiklos vykdymo vietos adresus, telefono ryšio numerius, elektroninio pašto adresus;

11.1.5. kai tikslinės grupės atstovas yra vaikas ir jis pats, jo atstovai pagal įstatymą kreipiasi tiesiogiai į SKPC, konsultantas nedelsdamas, ne vėliau kaip kitą darbo dieną po kreipimosi dienos, raštu arba elektroninių ryšių priemonėmis praneša apie galimą vaiko teisių pažeidimą (nurodoma: smurto artimoje aplinkoje pavojų patiriančio vaiko ar smurtą patyrusio vaiko vardas, pavardė, gimimo data, vaiko buvimo vietos adresas, jei tuo metu žinomas, pateikiamas trumpas įvykio apibūdinimas) policijai ir Valstybės vaiko teisių apsaugos ir įvaikinimo tarnybai ar jos įgaliotiems teritoriniams skyriams;

11.1.6. teikia informaciją apie socialinių paslaugų įstaigas, nurodydamas šių juridinių asmenų pavadinimus, teikiamų paslaugų pobūdį, veiklos vykdymo vietos adresus, telefono ryšio numerius, elektroninio pašto adresus, ir padeda su jomis susisiekti;

11.1.7. teikia informaciją apie asmens sveikatos priežiūros įstaigas, nurodydamas šių juridinių asmenų pavadinimus, teikiamų paslaugų pobūdį, veiklos vykdymo vietos adresus, telefono ryšio numerius, elektroninio pašto adresus, ir padeda su jomis susisiekti;

11.1.8. organizuoja tikslinės grupės atstovų palydėjimą į kitas įstaigas ir (ar) organizacijas;

11.1.9. smurtą patyrusius asmenis, kurie tiesiogiai kreipiasi į SKPC, informuoja apie galimybę paduoti kompetentingai institucijai skundą dėl smurto artimoje aplinkoje, nuo kurio nukentėjo, nurodo kompetentingos institucijos pavadinimą, veiklos vykdymo vietos adresą, telefono ryšio numerį, elektroninio pašto adresą;

11.1.10. teikia tikslinės grupės atstovams, kurie tiesiogiai kreipiasi į SKPC, informaciją apie ikiteisminio tyrimo įstaigas, prokuratūrą ar teismą (nurodoma: juridinio asmens pavadinimas, veiklos vykdymo vietos adresas, telefono ryšio numeris, elektroninio pašto adresas), į kuriuos tikslinės grupės atstovai gali kreiptis dėl nusikalstamos veikos ir (ar) kitų su baudžiamuoju ir (ar) administraciniu procesu ir (ar) administracinių nusižengimų teisena susijusių klausimų;

Papunkčio pakeitimai:

Nr. A1-416, 2024-06-20, paskelbta TAR 2024-06-20, i. k. 2024-11287

11.1.11. teikia pagalbą tikslinės grupės atstovams, siekiantiems įsitraukti į darbo rinką;

11.1.12. rengia informaciją policijai, Valstybės vaiko teisių apsaugos ir įvaikinimo tarnybai ar jos įgaliotiems teritoriniams skyriams ir (ar) kitoms suinteresuotoms institucijoms apie specializuotos kompleksinės pagalbos teikimą tikslinės grupės atstovams (nurodoma: asmens vardas, pavardė, gimimo data, suteiktos paslaugos ir jų suteikimo data);

11.1.13. keičiasi su Valstybės vaiko teisių apsaugos ir įvaikinimo tarnyba ar jos įgaliotais teritoriniais skyriais, socialinių paslaugų įstaigomis informacija apie specializuotos kompleksinės ir (ar) kitos pagalbos teikimą ar jos teikimo tikslinės grupės atstovams inicijavimą (nurodoma: asmens, kuriam teikiama specializuota kompleksinė pagalba, vardas, pavardė, gimimo data, suteikta pagalba ir pagalbos suteikimo data), jei kartu su tikslinės grupės atstovu gyvena vaikas ir (ar) jei tikslinės grupės atstovas yra vaikas;

11.1.14. su tikslinės grupės atstovu suderina jam priimtiniausią galimą tolesnės specializuotos kompleksinės pagalbos teikimo būdą (kontaktiniu būdu, telefonu, elektroninių ryšių priemonėmis ir (ar) kitais būdais);

11.2. psichologas:

11.2.1. pildydamas Anketą, įvertina individualius ir specialiuosius tikslinės grupės atstovo poreikius, įskaitant dėl smurto artimoje aplinkoje atsiradusius poreikius, kartu su smurto artimoje aplinkoje pavojų patiriančiu asmeniu ar smurtą patyrusiu asmeniu sudaro pagalbos priemonių planą pagal Anketoje pateiktą formą ir organizuoja specializuotos psichologo pagalbos, kuri gali būti vienkartinė arba tęstinė, priklausomai nuo tikslinės grupės atstovo poreikių, teikimą;

11.2.2. esant poreikiui ir galimybei, teikia konsultantui informaciją, reikalingą ekspertiniam vertinimui parengti;

11.2.3. teikia informaciją, konsultuoja su smurtu artimoje aplinkoje susijusiais klausimais ir (ar) padeda šiuos klausimus spręsti;

11.2.4. teikia tikslinės grupės atstovui psichologo konsultacijas, kurių metu aptaria jo psichologinę būseną bei individualius psichoemocinius poreikius;

11.2.5. rengia informaciją policijai, Valstybės vaiko teisių apsaugos ir įvaikinimo tarnybai ar jos įgaliotiems teritoriniams skyriams ir (ar) kitoms suinteresuotoms institucijoms apie specializuotos psichologo pagalbos teikimą tikslinės grupės atstovams (nurodoma: asmens vardas, pavardė, gimimo data, suteiktos paslaugos ir jų suteikimo data);

11.2.6. keičiasi su Valstybės vaiko teisių apsaugos ir įvaikinimo tarnyba ar jos įgaliotais teritoriniais skyriais, socialinių paslaugų įstaigomis informacija apie specializuotos psichologo ir (ar) kitos pagalbos teikimą ar jos teikimo tikslinės grupės atstovams inicijavimą (nurodoma: asmens, kuriam teikiama specializuota kompleksinė pagalba, vardas, pavardė, gimimo data, suteikta pagalba ir pagalbos suteikimo data), jei kartu su tikslinės grupės atstovu gyvena vaikas ir (ar) jei tikslinės grupės atstovas yra vaikas;

11.2.7. teikia pagalbą tikslinės grupės atstovams, siekiantiems įsitraukti į darbo rinką;

11.2.8. taikydamas psichologinio konsultavimo metodus, kuria su tikslinės grupės atstovu tarpusavio pasitikėjimu ir pagarba grįstą ryšį;

11.2.9. aptaria su tikslinės grupės atstovu jo saugumui ir gerovei užtikrinti būtinų priemonių taikymo galimybes;

11.2.10. kartu su tikslinės grupės atstovu aptaria jo turimus psichosocialinius išteklius ir galimybes juos pasitelkti gyvenimiškose situacijose;

11.2.11. taikydamas psichologinio konsultavimo metodus, siekia įgalinti tikslinės grupės atstovą savarankiškai priimti sprendimus;

11.2.12. su tikslinės grupės atstovu suderina jam priimtiniausią galimą tolesnės specializuotos psichologo pagalbos teikimo būdą (kontaktiniu būdu, telefonu, elektroninio ryšio priemonėmis ir (ar) kitais būdais);

11.3. teisininkas:

11.3.1. pildydamas Anketą, įvertina individualius ir specialiuosius tikslinės grupės atstovo poreikius, įskaitant dėl smurto artimoje aplinkoje atsiradusius poreikius, kartu su tikslinės grupės atstovu sudaro pagalbos priemonių planą pagal Anketoje pateiktą formą ir organizuoja specializuotos teisininko pagalbos, kuri gali būti vienkartinė arba tęstinė, priklausomai nuo tikslinės grupės atstovo poreikių, teikimą;

11.3.2. esant poreikiui ir galimybei, teikia konsultantui informaciją, reikalingą ekspertiniam vertinimui parengti;

11.3.3. teikia informaciją, konsultuoja su smurtu artimoje aplinkoje susijusiais klausimais ir (ar) padeda šiuos klausimus spręsti;

11.3.4. teikia informaciją apie tikslinės grupės atstovų teises ir institucijas, kurios gali jas užtikrinti, o kai smurto artimoje aplinkoje pavojų patiriantis asmuo yra vaikas arba vaikas tapo smurto artimoje aplinkoje liudininku ar gyvena aplinkoje, kurioje buvo smurtauta, jei apie šį atvejį nebuvo informuota policija, – apie Valstybės vaiko teisių apsaugos ir įvaikinimo tarnybą ar jos įgaliotus teritorinius skyrius, nurodydamas šių juridinių asmenų pavadinimus, veiklos vykdymo vietos adresus, telefono ryšio numerius, elektroninio pašto adresus;

11.3.5. smurtą artimoje aplinkoje patyrusius asmenis, kurie tiesiogiai kreipiasi į SKPC, informuoja apie galimybę paduoti kompetentingai institucijai skundą dėl smurto artimoje aplinkoje, nuo kurio nukentėjo, nurodo kompetentingos institucijos pavadinimą, veiklos vykdymo vietos adresą, telefono ryšio numerį, elektroninio pašto adresą;

11.3.6. teikia tikslinės grupės atstovams, kurie tiesiogiai kreipiasi į SKPC, informaciją apie ikiteisminio tyrimo įstaigas, prokuratūrą ar teismą (nurodoma: juridinio asmens pavadinimas, veiklos vykdymo vietos adresas, telefono ryšio numeris, elektroninio pašto adresas), į kuriuos tikslinės grupės atstovai gali kreiptis dėl nusikalstamos veikos ir (ar) kitų su baudžiamuoju ir (ar) administraciniu procesu ir (ar) administracinių nusižengimų teisena susijusių klausimų;

Papunkčio pakeitimai:

Nr. A1-416, 2024-06-20, paskelbta TAR 2024-06-20, i. k. 2024-11287

11.3.7. identifikuoja tikslinės grupės atstovo teisines problemas, išsiaiškina reikšmingus teisinius faktus;

11.3.8. teikia pagalbą tikslinės grupės atstovams, siekiantiems įsitraukti į darbo rinką;

11.3.9. rengia informaciją policijai, Valstybės vaiko teisių apsaugos ir įvaikinimo tarnybai ar jos įgaliotiems teritoriniams skyriams ir (ar) kitoms suinteresuotoms institucijoms apie specializuotos teisininko pagalbos teikimą smurto artimoje aplinkoje pavojų patiriantiems asmenims ar smurtą patyrusiems asmenims (nurodoma: asmens vardas, pavardė, gimimo data, suteiktos paslaugos ir jų suteikimo data);

11.3.10. keičiasi su Valstybės vaiko teisių apsaugos ir įvaikinimo tarnyba ar jos įgaliotais teritoriniais skyriais, socialinių paslaugų įstaigomis informacija apie specializuotos teisininko ir (ar) kitos pagalbos teikimą ar jos teikimo tikslinės grupės atstovams inicijavimą (nurodoma: asmens, kuriam teikiama specializuota kompleksinė pagalba, vardas, pavardė, gimimo data, suteikta pagalba ir pagalbos suteikimo data), jei kartu su tikslinės grupės atstovu gyvena vaikas ir (ar) jei tikslinės grupės atstovas yra vaikas;

11.3.11. konsultuoja teisiniais klausimais (ikiteisminio tyrimo eiga, teisminiai procesai, pareiškimas išduoti teismo įsakymą dėl išlaikymo vaikui priteisimo, santuokos nutraukimas ir kt.);

11.3.12. rengia teisinius, procesinius dokumentus ikiteisminio tyrimo, civilinės teisės ir (ar) administracinės teisės normomis reglamentuotų teisinių santykių srityje;

Papunkčio pakeitimai:

Nr. A1-416, 2024-06-20, paskelbta TAR 2024-06-20, i. k. 2024-11287

11.3.13. bendradarbiauja su kitomis valstybės ir savivaldybių institucijomis bei įstaigomis, nevyriausybinėmis organizacijomis, teikiančiomis teisinę pagalbą ikiteisminio tyrimo, teismo procesų, administracinių nusižengimų teisenos metu;

Papunkčio pakeitimai:

Nr. A1-416, 2024-06-20, paskelbta TAR 2024-06-20, i. k. 2024-11287

11.3.14. su tikslinės grupės atstovu suderina jam priimtiniausią galimą tolesnės specializuotos teisininko pagalbos teikimo būdą (kontaktiniu būdu, telefonu, elektroninių ryšių priemonėmis ir (ar) kitais būdais).

12. SKPC veiklą vykdo, teikdamas dviejų tipų pagalbos paketus:

12.1. I lygio paketą, kurį sudaro konsultanto pagalba, teikiama vykdant Aprašo 11.1 papunktyje numatytas funkcijas;

12.2. II lygio paketą, kurį sudaro specializuota psichologo pagalba, teikiama vykdant Aprašo 11.2 papunktyje numatytas funkcijas, ir (arba) specializuota teisininko pagalba, teikiama vykdant Aprašo 11.3 papunktyje numatytas funkcijas.

13. SKPC bendradarbiauja su savo ar kitoje teritorijoje esančiomis institucijomis ir (ar) nevyriausybinėmis organizacijomis, teikiančiomis pagalbą ir (ar) paslaugas tikslinės grupės atstovams, kad prireikus galėtų juos nusiųsti gauti pagalbos ir (ar) paslaugų.

14. Jei tikslinės grupės atstovas specializuotos kompleksinės pagalbos atsisako, jam suteikiama informacija apie galimybę savarankiškai kreiptis į bet kurį SKPC.

III SKYRIUS

SKPC TEISĖS IR PAREIGOS

15. SKPC turi teisę:

15.1. gauti iš Lietuvos Respublikos socialinės apsaugos ir darbo ministerijos (toliau – Ministerija) ar jos įgaliotos įstaigos ir (ar) konkurso būdu atrinkto juridinio asmens reikalingą informaciją bei metodinę pagalbą su specializuotos kompleksinės pagalbos teikimu susijusiais klausimais (asmens duomenys neperduodami);

15.2. pasitelkti savanorius (specializuotai kompleksinei pagalbai teikti savanoriai negali būti pasitelkiami) ir kompensuoti su savanoriška jų veikla susijusias išlaidas, vadovaudamasis Savanoriškos veiklos įstatymu ir laikydamasis Lietuvos Respublikos Vyriausybės nustatytų savanoriškos veiklos išlaidų kompensavimo sąlygų, dienpinigių skyrimo ir išlaidų kompensavimo tvarkos;

Papunkčio pakeitimai:

Nr. A1-416, 2024-06-20, paskelbta TAR 2024-06-20, i. k. 2024-11287

15.3. bendradarbiauti su valstybės ir savivaldybių institucijų bei įstaigų, nevyriausybinių organizacijų atstovais (specialistais), siekdamas spręsti apsaugos nuo smurto artimoje aplinkoje užtikrinimo, specializuotos kompleksinės pagalbos ir paslaugų teikimo tikslinės grupės atstovams atvejus ir (ar) SKPC veiklos klausimus;

15.4. neteikti specializuotos kompleksinės pagalbos, jei tikslinės grupės atstovas žemina SKPC darbuotojo garbę ir orumą, yra apsvaigęs nuo alkoholio ar psichotropinių medžiagų, savo veiksmais kelia grėsmę SKPC darbuotojo sveikatai ir gyvybei;

15.5. teikti pasiūlymus dėl specializuotos kompleksinės pagalbos teikimo tobulinimo Ministerijai ar jos įgaliotai įstaigai, valstybės ir savivaldybių institucijoms bei įstaigoms, nevyriausybinėms organizacijoms, veikiančioms apsaugos nuo smurto artimoje aplinkoje ir pagalbos smurto artimoje aplinkoje pavojų patiriantiems asmenims ar smurtą patyrusiems asmenims teikimo, moterų ir vyrų lygių galimybių, lygių galimybių politikos srityse.

16. SKPC pareigos:

16.1. teikti informaciją apie galimybes gauti specializuotą kompleksinę pagalbą ir ją viešinti, kad tikslinės grupės atstovai ir visuomenė daugiau sužinotų apie SKPC ir jo veiklos rezultatus, skelbti informaciją apie specializuotos kompleksinės pagalbos teikimą savo interneto svetainėje (jei SKPC ją turi) (nurodoma: juridinio asmens pavadinimas, telefono ryšio numeris, elektroninio pašto adresas, veiklos vykdymo vietų adresai, darbo laikas, kalbos, kuriomis teikiama pagalba, prieinamumas asmenims su negalia);

Papunkčio pakeitimai:

Nr. A1-296, 2023-05-09, paskelbta TAR 2023-05-09, i. k. 2023-08773

16.2. užtikrinti, kad tose pačiose patalpose tie patys SKPC darbuotojai ir (ar) savanoriai neteiktų pagalbos smurto artimoje aplinkoje pavojų keliantiems ar smurtą artimoje aplinkoje panaudojusiems asmenims ir tikslinės grupės atstovams;

16.3. vadovautis smurto artimoje aplinkoje prevencijos, apsaugos nuo smurto artimoje aplinkoje ir pagalbos smurto artimoje aplinkoje pavojų patiriantiems asmenims ir smurtą patyrusiems asmenims teikimo principais, nurodytais Įstatymo 3 straipsnyje;

16.4. užtikrinti laiku teikiamą specializuotą kompleksinę pagalbą tikslinės grupės atstovams ir jos administravimą;

16.5. kasmet tobulinti SKPC darbuotojų kvalifikaciją ir profesines kompetencijas Ministerijos ir (ar) jos įgaliotos įstaigos, ir (ar) konkurso būdu atrinkto juridinio asmens rekomenduojamuose mokymuose;

16.6. keistis informacija su Ministerija ir (ar) jos įgaliota įstaiga, ir (ar) kitomis valstybės ir savivaldybių įstaigomis su specializuotos kompleksinės pagalbos teikimu susijusiais klausimais (asmens duomenys neperduodami);

16.7. pranešti policijai, jei turi duomenų, kad smurto artimoje aplinkoje pavojų keliantis asmuo, kuriam skirtas apsaugos nuo smurto orderis, nesilaiko nustatytų įpareigojimų;

16.8. sudaryti ir ne rečiau kaip kas 2 metus peržiūrėti specializuotos kompleksinės pagalbos prieinamumo smurto artimoje aplinkoje pavojų patiriantiems asmenims su negalia ar smurtą artimoje aplinkoje patyrusiems asmenims su negalia gerinimo planus;

Papunkčio pakeitimai:

Nr. A1-296, 2023-05-09, paskelbta TAR 2023-05-09, i. k. 2023-08773

16.9. savo interneto svetainėje paskelbti viešai prieinamą informaciją apie smurto artimoje aplinkoje pavojų patiriantiems asmenims su negalia ar smurtą artimoje aplinkoje patyrusiems asmenims su negalia teikiamą specializuotą kompleksinę pagalbą (Aprašo 3 priedas), kurioje SKPC teikiama pagalba būtų detalizuota pagal negalios pobūdį;

Papunkčio pakeitimai:

Nr. A1-296, 2023-05-09, paskelbta TAR 2023-05-09, i. k. 2023-08773

16.10. ne rečiau kaip 1 kartą per metus užtikrinti veiklos kokybės įsivertinimą socialinės apsaugos ir darbo ministro nustatyta tvarka;

16.11. Neteko galios nuo 2024-06-21

Papunkčio naikinimas:

Nr. A1-416, 2024-06-20, paskelbta TAR 2024-06-20, i. k. 2024-11287

IV SKYRIUS

EKSPERTINIO VERTINIMO ATLIKIMAS IR TEIKIMAS

17. SKPC, iš policijos įstaigos elektroniniu paštu gavęs informaciją apie skundą (skundo gavimo data, laikas, pažeidimo identifikacinis kodas (ROIK)), ne vėliau nei per 36 valandas nuo skundo gavimo policijos įstaigos padalinyje momento atlieka ir elektroniniu paštu, atsakydamas į policijos įstaigos atsiųstą elektroninį laišką dėl skundo gavimo, pateikia savo ekspertinį vertinimą informaciją apie skundą pateikusiam policijos įstaigos padaliniui. Teikiamas elektroninis dokumentas, pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, nustatytus kvalifikuotam elektroniniam parašui keliamus reikalavimus, arba skaitmeninė paprastu parašu pasirašyto dokumento kopija.

18. Teikiant ekspertinį vertinimą, užpildoma Ekspertinio vertinimo pažyma (Aprašo 4 priedas), kurioje:

18.1. aprašomi ekspertinio vertinimo veiksniai (smurto artimoje aplinkoje pavojų patiriančio asmens saugumas, galimo smurtinio elgesio dinamika, smurto artimoje aplinkoje pavojų patiriančio asmens materialinė priklausomybė nuo smurto artimoje aplinkoje pavojų keliančio asmens, smurto artimoje aplinkoje pavojų patiriančio asmens sveikatos problemos, emocinė būsena, tame pačiame namų ūkyje gyvenantys vaikai, smurto artimoje aplinkoje pavojų keliančio asmens ir smurto artimoje aplinkoje pavojų patiriančio asmens santykiai, smurto artimoje aplinkoje pavojų patiriančio asmens socialinė izoliacija, smurto artimoje aplinkoje pavojų patiriančiam asmeniui kylantis persekiojimo pavojus, smurto artimoje aplinkoje pavojų patiriančiam asmeniui kylantis grasinimo pavojus, smurto artimoje aplinkoje pavojų patiriančiam asmeniui kylantis fizinio poveikio pavojus ir grėsmė gyvybei, smurto artimoje aplinkoje pavojų patiriančiam asmeniui kylantis grasinimo šaunamuoju ginklu pavojus, smurto artimoje aplinkoje pavojų patiriančiam asmeniui kylantis seksualinio poveikio pavojus, smurto artimoje aplinkoje pavojų keliančio asmens policijos ir teismo nurodymų (ne)vykdymas, smurto artimoje aplinkoje pavojų keliančio asmens psichinė sveikata, smurto artimoje aplinkoje pavojų keliančio asmens priklausomybės, smurto artimoje aplinkoje pavojų patiriančio asmens baimė) pagal pavyzdinį ekspertinio vertinimo veiksnių klausimyną, nurodytą Aprašo 5 priede, ir (ar) kiti veiksniai, ir (ar) tikslinės grupės atstovo iškelti klausimai, pateikiamas ekspertinio vertinimo veiksnių aprašymas;

18.2. pateikiama informacija, ar SKPC bendradarbiavo su kitomis institucijomis ar organizacijomis, teikiančiomis pagalbą smurto artimoje aplinkoje pavojų patiriančiam asmeniui (nurodoma „taip“ arba „ne“; pasirinkus „taip“, nurodomas juridinio asmens pavadinimas ir kodas);

18.3. pagal tikslinės grupės atstovo pateiktą informaciją įvertinama, ar per pastaruosius 24 mėnesius iki skundo, dėl kurio teikiamas ekspertinis vertinimas, gavimo SKPC dienos buvo nustatyta smurto artimoje aplinkoje pavojaus rizika: ar asmuo patyrė smurtą artimoje aplinkoje ar jo pavojų („taip“ arba „ne“) ir ar šis (šie) atvejis (-ai) susijęs (-ę) su smurto artimoje aplinkoje pavojų keliančiu asmeniu, dėl kurio gautas skundas dėl apsaugos nuo smurto artimoje aplinkoje orderio jam (ne)skyrimo;

18.4. nurodoma, ar yra papildomų nagrinėjant skundą reikšmingų duomenų, susijusių su atveju, dėl kurio atliekamas ekspertinis vertinimas;

18.5. pagal pateiktą informaciją įvertinama, ar yra smurto artimoje aplinkoje pavojaus rizika, ir pateikiama rekomendacija, nurodant, ar tikslinga skirti apsaugą nuo smurto artimoje aplinkoje.

19. Ekspertinio vertinimo pažymą pildantis konsultantas:

19.1. pokalbio su smurto artimoje aplinkoje pavojų patiriančiu asmeniu metu turi įvertinti ekspertinio vertinimo veiksnius. Pokalbio su smurto artimoje aplinkoje pavojų patiriančiu asmeniu metu būtina atsižvelgti į konkretų atvejį ir klausimus užduoti (neužduoti), atsižvelgiant į individualią smurto artimoje aplinkoje pavojų patiriančio asmens situaciją, pokalbio eigą ar kontekstą. Taip pat būtina užduoti klausimus apie anksčiau iš to paties smurto artimoje aplinkoje pavojų keliančio asmens patirtą smurtinio elgesio pavojų, jei tai pasikartojantis smurtinis elgesys;

19.2. jei smurto artimoje aplinkoje pavojų patiriantis asmuo nebendradarbiavo su SKPC ir (ar) su juo nepavyko susisiekti, policijos įstaigos padaliniui, iš kurio gauta informacija apie skundą, pateikia informaciją pagal Aprašo 6 priede nustatytą formą.

20. SKPC organizuoja ir teikia specializuotą kompleksinę pagalbą taip, kad būtų užtikrintas ekspertinio vertinimo reikalavimų ir terminų laikymasis.

V SKYRIUS

SPECIALIZUOTOS KOMPLEKSINĖS PAGALBOS TEIKIMO IR KOKYBĖS STEBĖSENOS KOORDINAVIMAS

21. Pagalbos smurto artimoje aplinkoje pavojų patiriantiems asmenims ir smurtą artimoje aplinkoje patyrusiems asmenims teikimą bei jos kokybę vertina Socialinių paslaugų priežiūros departamentas prie Socialinės apsaugos ir darbo ministerijos (toliau – SPPD).

22. SKPC kasmet, pirmajam pusmečiui pasibaigus, iki kito pusmečio pirmo mėnesio 5 d., o pasibaigus kalendoriniams metams – iki kitų kalendorinių metų sausio 5 d., privalo SPPD valdomos informacinės paraiškų teikimo, vertinimo ir administravimo sistemos, veikiančios adresu https://sopas.sppd.lt:8099 (toliau – informacinė sistema), priemonėmis pateikti informaciją apie atitinkamai per pusmetį ir metus pasiektus veiklos rezultatus pagal informacinėje sistemoje pateiktas formas. Teikiama ši informacija:

22.1. per ataskaitinį laikotarpį savivaldybėje (-ėse) užregistruotų tikslinės grupės atstovų skaičius:

22.1.1. tikslinės grupės atstovų, apie kuriuos SKPC pranešė policijos pareigūnai, skaičius;

22.1.2. tikslinės grupės atstovų, apie kuriuos SKPC pranešė prokurorai, skaičius;

22.1.3. tikslinės grupės atstovų, apie kuriuos SKPC pranešė socialinių paslaugų įstaigos, skaičius;

22.1.4. tikslinės grupės atstovų, apie kuriuos SKPC pranešė Valstybės vaiko teisių apsaugos ir įvaikinimo tarnyba ar jos įgalioti teritoriniai skyriai, skaičius;

22.1.5. tikslinės grupės atstovų, apie kuriuos SKPC pranešė švietimo įstaigos, skaičius;

22.1.6. tikslinės grupės atstovų, apie kuriuos SKPC pranešė asmens sveikatos priežiūros įstaigos, skaičius;

22.1.7. tikslinės grupės atstovų, kurie į SKPC kreipėsi savarankiškai, skaičius;

22.1.8. tikslinės grupės atstovų, kurie atsisakė pasiūlytos pagalbos, skaičius;

22.1.9. tikslinės grupės atstovų, su kuriais nepavyko susisiekti ir dėl to jiems pagalba nebuvo pasiūlyta, skaičius;

22.1.10. tikslinės grupės atstovų, kuriems atsisakyta suteikti pagalbą, skaičius;

22.1.11. tikslinės grupės atstovų, dėl kurių atliktas ekspertinis vertinimas, skaičius;

22.1.12. Neteko galios nuo 2024-06-21

Papunkčio naikinimas:

Nr. A1-416, 2024-06-20, paskelbta TAR 2024-06-20, i. k. 2024-11287

22.1.13. Neteko galios nuo 2024-06-21

Papunkčio naikinimas:

Nr. A1-416, 2024-06-20, paskelbta TAR 2024-06-20, i. k. 2024-11287

22.2. per ataskaitinį laikotarpį specializuotą kompleksinę pagalbą gavusių tikslinės grupės atstovų skaičius savivaldybėje (-ėse), detalizuojant:

22.2.1. kiek iš jų yra asmenys su negalia;

Papunkčio pakeitimai:

Nr. A1-296, 2023-05-09, paskelbta TAR 2023-05-09, i. k. 2023-08773

22.2.2. tikslinės grupės atstovų pasiskirstymą pagal lytį;

22.2.3. tikslinės grupės atstovų pasiskirstymą pagal amžiaus grupes (18–29 metų,
30–39 metų, 40–49 metų, 50–59 metų, 60–69 metų, 70 metų ir vyresni);

Papunkčio pakeitimai:

Nr. A1-416, 2024-06-20, paskelbta TAR 2024-06-20, i. k. 2024-11287

22.2.4. koks smurtą artimoje aplinkoje panaudojusių asmenų skaičiaus ir specializuotą kompleksinę pagalbą gavusių tikslinės grupės atstovų skaičiaus santykis pagal lytį ir šeiminį ryšį (sutuoktinis (-ė) ar partneris (-ė) (įregistruota partnerystė); sugyventinis (-ė); buvęs sutuoktinis (-ė) (nutraukta santuoka) ar partneris (-ė) (nutraukta partnerystė); sutuoktinis (-ė) ar partneris (-ė) (įregistruota partnerystė), bet gyvena atskirai (separacija); buvęs (-usi) sugyventinis (-ė); tėvas (įtėvis, patėvis) ar motina (įmotė, pamotė), globėjas (‑a), sūnus (įsūnis, posūnis) ar dukra (įdukra, podukra), brolis (įbrolis) ar sesuo (įseserė), anūkas (-ė), senelis ar močiutė, kiti giminaičiai);

Papunkčio pakeitimai:

Nr. A1-416, 2024-06-20, paskelbta TAR 2024-06-20, i. k. 2024-11287

22.2.5. pakartotinai į SKPC besikreipusių asmenų skaičius (jei informacija gauta iš Įstatymo 13 straipsnio 2–4 dalyse nurodytų institucijų ir (ar) įstaigų ar jei tikslinės grupės atstovas kreipėsi savarankiškai);

Papunkčio pakeitimai:

Nr. A1-416, 2024-06-20, paskelbta TAR 2024-06-20, i. k. 2024-11287

22.3. informacija apie SKPC suteiktos pagalbos rūšis, nurodytas Aprašo 4 punkte;

Papunkčio pakeitimai:

Nr. A1-416, 2024-06-20, paskelbta TAR 2024-06-20, i. k. 2024-11287

22.4. konsultacijų, suteiktų tiesioginio kontakto su SKPC būdu, skaičius, iš jų:

22.4.1. konsultanto konsultacijų, suteiktų telefonu, skaičius;

22.4.2. psichologo konsultacijų, suteiktų telefonu, skaičius;

22.4.3. teisininko konsultacijų, suteiktų telefonu, skaičius;

22.4.4. konsultanto konsultacijų, suteiktų elektroniniu paštu, skaičius;

22.4.5. psichologo konsultacijų, suteiktų elektroniniu paštu, skaičius;

22.4.6. teisininko konsultacijų, suteiktų elektroniniu paštu, skaičius;

22.4.7. konsultanto konsultacijų, suteiktų gyvo kontakto būdu, skaičius;

22.4.8. psichologo konsultacijų, suteiktų gyvo kontakto būdu, skaičius;

22.4.9. teisininko konsultacijų, suteiktų gyvo kontakto būdu, skaičius;

22.4.10. konsultanto konsultacijų, suteiktų pasitelkiant internetines vaizdo skambučių platformas, skaičius

Papildyta papunkčiu:

Nr. A1-416, 2024-06-20, paskelbta TAR 2024-06-20, i. k. 2024-11287

22.4.11. psichologo konsultacijų, suteiktų pasitelkiant internetines vaizdo skambučių platformas, skaičius

Papildyta papunkčiu:

Nr. A1-416, 2024-06-20, paskelbta TAR 2024-06-20, i. k. 2024-11287

22.4.12. teisininko konsultacijų, suteiktų pasitelkiant internetines vaizdo skambučių platformas, skaičius;

Papildyta papunkčiu:

Nr. A1-416, 2024-06-20, paskelbta TAR 2024-06-20, i. k. 2024-11287

Papunkčio pakeitimai:

Nr. A1-416, 2024-06-20, paskelbta TAR 2024-06-20, i. k. 2024-11287

22.5. veiklas vykdančių SKPC darbuotojų ir (ar) asmenų, teikiančių specializuotą kompleksinę pagalbą, skaičius;

Papunkčio pakeitimai:

Nr. A1-416, 2024-06-20, paskelbta TAR 2024-06-20, i. k. 2024-11287

22.6. informacija apie vykdomų veiklų ir teikiamos specializuotos kompleksinės pagalbos viešinimą.

23. Pasibaigus kalendoriniams metams, iki kitų kalendorinių metų sausio 5 d., SKPC privalo SPPD informacinėje sistemoje pateikti informaciją apie:

23.1. veiklos kokybės įsivertinimą, atliktą socialinės apsaugos ir darbo ministro nustatyta tvarka;

23.2. SKPC atitiktį Įstatymo 16 straipsnio 1 dalyje nustatytiems reikalavimams.

231. Valstybės biudžeto lėšų specializuotai kompleksinei pagalbai teikti poreikio nustatymo, planavimo, paskirstymo, pervedimo, naudojimo ir atsiskaitymo už jų panaudojimą tvarkos aprašo, patvirtinto Lietuvos Respublikos socialinės apsaugos ir darbo ministro 2023 m. gegužės 11 d. įsakymu Nr. A1-301 „Dėl Valstybės biudžeto lėšų specializuotai kompleksinei pagalbai teikti poreikio nustatymo, planavimo, paskirstymo, pervedimo, naudojimo ir atsiskaitymo už jų panaudojimą tvarkos aprašo patvirtinimo“ (toliau – Tvarkos aprašas), nustatyta tvarka valstybės biudžeto lėšomis finansuojamų SKPC teikiamos specializuotos kompleksinės pagalbos veiksmingumą kas trejus metus vertina Ministerijos Centralizuotas vidaus audito skyrius. Vertinama tų SKPC, kuriems praėjusiais kalendoriniais metais Tvarkos aprašo nustatyta tvarka buvo skirta valstybės biudžeto lėšų, teikiama specializuota kompleksinė pagalba. Visiems SKPC rekomenduotina individualiai įsivertinti teikiamos specializuotos kompleksinės pagalbos veiksmingumą. SKPC teikiamos pagalbos veiksmingumas vertinamas pagal šiuos kriterijus ir rodiklius:

231.1. kriterijus – tikslinės grupės atstovų pasitenkinimas SKPC suteikta jų poreikius ir lūkesčius atitinkančia specializuota kompleksine pagalba; rodiklis – tikslinės grupės, kuri gavo specializuotą kompleksinę pagalbą, pasitenkinimo suteikta pagalba rodiklis, nustatomas pagal informaciją, surinktą naudojant konkretaus SKPC įsidiegtas priemones, sudarančias galimybes tikslinės grupės atstovams, gavusiems specializuotą kompleksinę pagalbą, anonimiškai pateikti atsiliepimą apie suteiktą specializuotą kompleksinę pagalbą;

231.2. kriterijus – tarpinstitucinis bendradarbiavimas užtikrinant tikslinės grupės atstovų apsaugą, pagalbos ir (ar) paslaugų jiems teikimą; rodiklis – tarpinstitucinio bendradarbiavimo rodiklis, pagal kurį vertinama, kiek konkretaus SKPC aptarnaujamų savivaldybių smurto artimoje aplinkoje prevencijos komisijų narių buvo patenkinti bendradarbiavimu su konkrečiu SKPC.

232. Konkretaus specializuotos kompleksinės pagalbos veiksmingumo kriterijaus rodikliai, duomenų šaltiniai, skaičiavimo metodai, matavimo dažnumas ir galimos reikšmės aprašyti Aprašo 7 priede.

Papildyta punktu:

Nr. A1-416, 2024-06-20, paskelbta TAR 2024-06-20, i. k. 2024-11287

Papildyta punktu:

Nr. A1-416, 2024-06-20, paskelbta TAR 2024-06-20, i. k. 2024-11287

24. Ministerija ir (ar) jos įgaliotos institucijos bei įstaigos, ir (ar) konkurso būdu atrinktas juridinis asmuo teikia metodinę pagalbą, kad būtų užtikrinta teikiamos specializuotos kompleksinės pagalbos kokybė.

VI SKYRIUS

BAIGIAMOSIOS NUOSTATOS

25. Asmenų duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitais asmens duomenų tvarkymą ir apsaugą reglamentuojančiais teisės aktais.

26. SKPC asmenų duomenų tvarkymo tikslai: specializuotos kompleksinės pagalbos organizavimas, Aprašo 4 punkte nurodytos pagalbos teikimas, koordinavimas, statistinės informacijos rinkimas atskaitomybei pagal Aprašo 22–23 punktus užtikrinti.

27. SKPC veiklos dokumentai tvarkomi ir saugomi Lietuvos Respublikos dokumentų ir archyvų įstatymo nustatyta tvarka.

28. Duomenų subjektų teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.

29. SKPC, siekdamas apsaugoti duomenų subjektų teises, įgyvendina tinkamas technines ir organizacines duomenų apsaugos priemones, atitinkančias Reglamento (ES) 2016/679 reikalavimus, pavyzdžiui, užtikrina tinkamą informavimą apie vykdomą asmens duomenų tvarkymą pagal Reglamento (ES) 2016/679 13–14 straipsnius, pseudonimų suteikimą, duomenų perdavimą saugiu tinklu, elektroninių dokumentų užrakinimą slaptažodžiais.

________________________

Specializuotos kompleksinės pagalbos

smurto artimoje aplinkoje pavojų

patiriantiems asmenims ar smurtą

artimoje aplinkoje patyrusiems

asmenims teikimo bei ekspertinio

vertinimo dėl sprendimo skirti apsaugos

nuo smurto artimoje aplinkoje orderį ar

jo neskirti tvarkos aprašo

1 priedas

(Smurto artimoje aplinkoje pavojų patiriančio asmens ar smurtą artimoje aplinkoje patyrusio asmens anketos forma)

(specializuotos kompleksinės pagalbos centro pavadinimas)

SMURTO ARTIMOJE APLINKOJE PAVOJŲ PATIRIANČIO ASMENS AR SMURTĄ ARTIMOJE APLINKOJE PATYRUSIO ASMENS ANKETA

Konsultanto vardas, pavardė
Anketos pildymo data
Pažeidimo identifikacinis kodas (ROIK) (jeigu yra) ir / ar registracijos numeris institucijoje
Pokalbio (-ių) pradžia (data ir laikas)	Pokalbio (-ių) pabaiga (data ir laikas)
Asmuo sutiko gauti specializuotą kompleksinę pagalbą (tinkamą variantą pažymėti X): ⬜ Taip ⬜ Ne	Asmuo sutikimą gauti specializuotą kompleksinę pagalbą pateikė (tinkamą variantą pažymėti X): ⬜ Žodžiu ⬜ Raštu
SMURTO ARTIMOJE APLINKOJE PAVOJŲ PATIRIANTIS ASMUO AR SMURTĄ ARTIMOJE APLINKOJE PATYRĘS ASMUO (tinkamą variantą pažymėti X)
Vardas	Pavar-dė	Lytis: ⬜ Moteris ⬜ Vyras ⬜ Nenurodė
Amžius	⬜ 18–29 metai ⬜ 30–39 metai ⬜ 40–49 metai ⬜ 50–59 metai ⬜ 60–69 metai ⬜ 70 metų ir vyresnis ⬜Nenurodė / nėra duomenų
Telefono ryšio numeris	Elekt-roninio pašto adresas	Gyvenamosios vietos adresas ir savivaldybė
Ar kreipėsi anksčiau? ⬜ Taip ⬜ Ne Jeigu taip, kada kreipėsi anksčiau? (nurodyti datą)	Kreipimosi būdas ⬜ Pranešimą atsiuntė policijos pareigūnas ⬜ Pranešimą atsiuntė prokuroras ⬜ Pranešimą atsiuntė asmens sveikatos priežiūros įstaiga ⬜ Pranešimą atsiuntė socialinių paslaugų įstaiga ⬜ Pranešimą atsiuntė Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos ar jos įgaliotas teritorinis skyrius ⬜ Pranešimą atsiuntė švietimo įstaiga ⬜ Kreipėsi pagalbos savarankiškai ⬜ Kita (įrašyti):
Įvykio vieta (savivaldybė):
Išsilavinimas (tinkamą variantą pažymėti X): ⬜ Jokio ⬜ Pradinis ⬜ Pagrindinis ⬜ Vidurinis ⬜ Profesinis ⬜ Aukštasis (arba jam prilygintas) ⬜ Atsisakė nurodyti ⬜ Kita (įrašyti):
Socialinis-ekonominis statusas (tinkamą variantą pažymėti X): ⬜ Mokinys (-ė) / studentas (-ė) ⬜ Dirbantis (-i) ⬜ Niekur nedirbantis (-i), nesimokantis (‑i), mokymuose nedalyvaujantis (‑i) ⬜ Registruotas (-a) Užimtumo tarnyboje prie Lietuvos Respublikos socialinės apsaugos ir darbo ministerijos ⬜ Namų šeimininkas (-ė) ⬜ Pensininkas (-ė) ⬜ Išėjęs (-usi) vaiko priežiūros, nėštumo ir (ar) gimdymo ar tėvystės atostogų ⬜ Nežino / nenurodė / nėra duomenų ⬜ Kita (įrašyti):
Ekonominis savarankiškumas (tinkamą variantą pažymėti X): ⬜ Materialiai priklausomas (-a) nuo smurtą artimoje aplinkoje panaudojusio ar smurto artimoje aplinkoje pavojų keliančio asmens ⬜ Materialiai nepriklausomas (-a) nuo smurtą artimoje aplinkoje panaudojusio ar smurto artimoje aplinkoje pavojų keliančio asmens
RYŠYS Su smurtą artimoje aplinkoje Panaudojusiu ASMENIU AR SMURTO artimoje aplinkoje PAVOJŲ KELIANČIU ASMENIU (tinkamą variantą pažymėti X): ⬜ Sutuoktinis (-ė) ar partneris (-ė) (įregistruota partnerystė) ⬜ Sugyventinis (-ė) ⬜ Buvęs sutuoktinis (-ė) (nutraukta santuoka) ar partneris (-ė) (nutraukta partnerystė) ⬜ Sutuoktinis (-ė) ar partneris (-ė) (įregistruota partnerystė), bet gyvena atskirai (separacija) ⬜ Buvęs (-usi) sugyventinis (-ė) ⬜ Tėvas (įtėvis, patėvis) ar motina (įmotė, pamotė) ⬜ Globėjas (-a) ⬜ Sūnus (įsūnis, posūnis) ar dukra (įdukra, podukra) ⬜ Brolis (įbrolis) ar sesuo (įseserė) ⬜ Anūkas (-ė) ⬜ Senelis ar močiutė ⬜ Kiti giminaičiai) ⬜ Nenurodė ⬜ Kita (įrašyti):
Vaikai (tinkamą variantą pažymėti X): Vaikų iki 18 metų skaičius , iš jų: ⬜ iki 7 metų: ⬜ 7–17 metų: _____ ⬜ Vaikai užaugę, savarankiški ⬜ Vaikai gyvena kartu su kitu šeimos nariu ⬜ Vaikų neturi ⬜ Neaišku / atsisakė nurodyti ⬜ Kita (įrašyti):
SmurtO POBŪDIS (tinkamą variantą pažymėti X): ⬜ Psichologinis ⬜ Fizinis ⬜ Seksualinis ⬜ Ekonominis ⬜ Persekiojimas ⬜ Kita (įrašyti):
SMURTĄ ARTIMOJE APLINKOJE PANAUDOJĘS AR SMURTO ARTIMOJE APLINKOJE PAVOJŲ KELIANTIS ASMUO (tinkamą variantą pažymėti X): Amžius: ⬜ 0–17 metų ⬜ 18–29 metai ⬜ 30–39 metai ⬜ 40–49 metai ⬜ 50–59 metai ⬜ 60–69 metai ⬜ 70 metų ir vyresnis ⬜Nenurodė / nėra duomenų Lytis: ⬜ Moteris ⬜ Vyras ⬜ Nenurodė
Ar Jūs buvote informuotas (-a), kad su Jumis susisieks specializuotos kompleksinės pagalbos centras (toliau – SKPC) (tinkamą variantą pažymėti X)? (klausiama, jeigu asmuo kreipėsi nesavarankiškai) ⬜ Taip ⬜ Ne	Kas paskatino kreiptis į SKPC? (klausiama, jeigu asmuo kreipėsi savarankiškai)?
Veiksmų ir pagalbos priemonių planas	Terminas	Veiksmas / priemonė	Veiksmo / priemonės įgyvendinimo būsena	Kontakto būdas (1. Telefonas; 2. Elektroninis paštas; 3. Gyvas kontaktas; 4. Pasitelkta internetinė vaizdo skambučių platforma)	SKPC konsultanto papildomi komentarai (pokalbio apie veiksmą / priemonę su asmeniu eiga, data ir pradžios laikas, trukmė, asmens įvardyti poreikiai)

Svarbių pokalbio turinio aspektų aprašymas (pridedamas reikiamas skaičius papildomų eilučių, nurodant datą ir pildžiusio asmens duomenis)
(data, pildžiusio asmens vardas, pavardė, pareigybė)
(data, pildžiusio asmens vardas, pavardė, pareigybė)

Pastabos:

1. Statusas „Registruotas (-a) Užimtumo tarnyboje prie Lietuvos Respublikos socialinės apsaugos ir darbo ministerijos“ šioje anketoje reiškia bedarbių, darbo ieškančių ir darbo rinkai besirengiančių asmenų statusą.

2. Pagal Specializuotos kompleksinės pagalbos smurto artimoje aplinkoje pavojų patiriantiems asmenims ar smurtą artimoje aplinkoje patyrusiems asmenims teikimo bei ekspertinio vertinimo dėl sprendimo skirti apsaugos nuo smurto artimoje aplinkoje orderį ar jo neskirti tvarkos aprašo 8 punktą, jei smurto artimoje aplinkoje pavojų patiriantis asmuo ar smurtą artimoje aplinkoje patyręs asmuo kreipiasi anonimiškai ar nepageidauja nurodyti asmens duomenų, ar jo duomenys nėra žinomi, SKPC neprivalo gauti raštiško sutikimo gauti specializuotą kompleksinę pagalbą pirmojo fizinio kontakto su asmeniu (jeigu toks įvyksta) metu, o anketa gali būti pildoma nenurodant smurto artimoje aplinkoje pavojų patiriančio asmens ar smurtą artimoje aplinkoje patyrusio asmens pavardės, amžiaus, elektroninio pašto adreso, gyvenamosios vietos adreso, išsilavinimo, socialinio-ekonominio statuso ir (ar) ekonominio savarankiškumo, ryšio su smurtą artimoje aplinkoje panaudojusiu asmeniu ar smurto artimoje aplinkoje pavojų keliančiu asmeniu, informacijos apie vaikus, informacijos apie smurtą artimoje aplinkoje panaudojusį asmenį ar smurto artimoje aplinkoje pavojų keliantį asmenį.

____________________________

Priedo pakeitimai:

Nr. A1-416, 2024-06-20, paskelbta TAR 2024-06-20, i. k. 2024-11287

Specializuotos kompleksinės

pagalbos smurto artimoje aplinkoje

pavojų patiriantiems asmenims ar

smurtą artimoje aplinkoje

patyrusiems asmenims teikimo bei

ekspertinio vertinimo dėl

sprendimo skirti apsaugos nuo

smurto artimoje aplinkoje orderį ar

jo neskirti tvarkos aprašo

4 priedas

(Ekspertinio vertinimo pažymos forma)

_____________________________________________________________________

(specializuotos kompleksinės pagalbos centro pavadinimas, juridinio asmens kodas)

________________________________________________________________________

(specializuotos kompleksinės pagalbos centro darbuotojo, užpildžiusio pažymą, pareigos, vardas, pavardė)

EKSPERTINIO VERTINIMO PAŽYMA

____ m. ___________________ ____ d.

________________

Susipažinęs (-usi) su gauta informacija apie skundą dėl sprendimo skirti apsaugos nuo smurto artimoje aplinkoje orderį / jo neskirti (pasirinkti) dėl įvykio _____________________________________________________________________________,

(ROIK Nr.)

teikiu ekspertinį vertinimą pagal smurto artimoje aplinkoje pavojų patiriančio asmens pateiktą informaciją.

1.	Ekspertinio vertinimo veiksniai:

Eil. Nr.	Ekspertinio vertinimo veiksnys	Nustatytas veiksnys Taip / Ne	Aprašymas
1.	Smurto artimoje aplinkoje pavojų patiriančio asmens saugumas	[pateikti informaciją, pagrindžiančią ekspertinio vertinimo veiksnio nustatymą]
2.	Galimo smurtinio elgesio dinamika
3.	Smurto artimoje aplinkoje pavojų patiriančio asmens materialinė priklausomybė nuo smurto artimoje aplinkoje pavojų keliančio asmens
4.	Smurto artimoje aplinkoje pavojų patiriančio asmens sveikatos problemos, emocinė būsena
5.	Tame pačiame namų ūkyje gyvenantys vaikai
6.	Smurto artimoje aplinkoje pavojų keliančio asmens ir smurto artimoje aplinkoje pavojų patiriančio asmens santykiai
7.	Smurto artimoje aplinkoje pavojų patiriančio asmens socialinė izoliacija
8.	Smurto artimoje aplinkoje pavojų patiriančiam asmeniui kylantis persekiojimo pavojus
9.	Smurto artimoje aplinkoje pavojų patiriančiam asmeniui kylantis grasinimo pavojus
10.	Smurto artimoje aplinkoje pavojų patiriančiam asmeniui kylantis fizinio poveikio pavojus ir grėsmė gyvybei
11.	Smurto artimoje aplinkoje pavojų patiriančiam asmeniui kylantis grasinimo šaunamuoju ginklu pavojus
12.	Smurto artimoje aplinkoje pavojų patiriančiam asmeniui kylantis seksualinio poveikio pavojus
13.	Smurto artimoje aplinkoje pavojų keliančio asmens policijos ir teismo nurodymų (ne)vykdymas
14.	Smurto artimoje aplinkoje pavojų keliančio asmens psichinė sveikata
15.	Smurto artimoje aplinkoje pavojų keliančio asmens priklausomybės
16.	Smurto artimoje aplinkoje pavojų patiriančio asmens baimė
17.	Kita [įrašyti] (kiti veiksniai ir (ar) smurto artimoje aplinkoje pavojų patiriančio asmens iškelti klausimai, svarbūs sprendžiant dėl apsaugos nuo smurto artimoje aplinkoje orderio skyrimo)

2. Pateikiama informacija, ar SKPC bendradarbiavo su kitomis institucijomis ar organizacijomis, teikiančiomis pagalbą smurto artimoje aplinkoje pavojų patiriančiam asmeniui (nurodoma „taip“ arba „ne“; pasirinkus „taip“, nurodomas juridinio asmens pavadinimas ir kodas):

_______________________________________________________________________________________________________________________________________________________________________________________________________________________________________

3. Pagal smurto artimoje aplinkoje pavojų patiriančio asmens ar smurtą artimoje aplinkoje patyrusio asmens (toliau kartu – tikslinės grupės atstovai) pateiktą informaciją įvertinama, ar per pastaruosius 24 mėnesius iki skundo, dėl kurio teikiamas ekspertinis vertinimas, gavimo SKPC dienos buvo nustatyta smurto artimoje aplinkoje pavojaus rizika: ar asmuo patyrė smurtą artimoje aplinkoje ar jo pavojų („taip“ arba „ne“) ir ar šis (šie) atvejis (-ai) susijęs (-ę) su smurto artimoje aplinkoje pavojų keliančiu asmeniu, dėl kurio gautas skundas dėl apsaugos nuo smurto artimoje aplinkoje orderio jam (ne)skyrimo:

____________________________________________________________________________________________________________________________________________________________________________________________________________________________________________________________________________________________________________________

4. Nurodoma, ar yra papildomų nagrinėjant skundą reikšmingų duomenų, susijusių su atveju, dėl kurio atliekamas ekspertinis vertinimas:

_______________________________________________________________________________________________________________________________________________________________________________________________________________________________________

Pagal pateiktą informaciją įvertinu, kad yra / nėra (pasirinkti) smurto artimoje aplinkoje pavojaus rizika, todėl tikslinga / netikslinga (pasirinkti) skirti apsaugą nuo smurto artimoje aplinkoje.

________________________________ _______________

(specializuotos kompleksinės pagalbos centro (parašas)

konsultanto vardas, pavardė, tel. ryšio nr., el. pašto adresas)

Specializuotos kompleksinės

pagalbos smurto artimoje aplinkoje

pavojų patiriantiems asmenims ar

smurtą artimoje aplinkoje

patyrusiems asmenims teikimo bei

ekspertinio vertinimo dėl

sprendimo skirti apsaugos nuo

smurto artimoje aplinkoje orderį ar

jo neskirti tvarkos aprašo

5 priedas

PAVYZDINIS EKSPERTINIO VERTINIMO VEIKSNIŲ KLAUSIMYNAS

Nr.	Ekspertinio vertinimo veiksniai	Rekomenduojami klausimai (teikiami smurto artimoje aplinkoje pavojų patiriančiam asmeniui pagal konkrečią situaciją)
1.	Smurto artimoje aplinkoje pavojų patiriančio asmens saugumas	Ar tai pirmasis smurtinio elgesio atvejis? Jei ne, kada toks elgesys prasidėjo? Ar kreipėtės į policiją šį kartą? Ankstesniais smurtinio elgesio atvejais? Ar gyvenate kartu su smurto artimoje aplinkoje pavojų keliančiu asmeniu? Jei taip, ar tik dviese? Kaip jaučiatės savo namuose? Ar smurto artimoje aplinkoje pavojų keliantis asmuo verčia jus svaigintis prieš savo valią (alkoholiu ar psichoaktyviosiomis medžiagomis)?
2.	Galimo smurtinio elgesio dinamika	Ar smurtinis elgesys pastaruoju metu padažnėjo? Ar smurtinis elgesys suretėjo, tačiau tapo stipresnis?
3.	Smurto artimoje aplinkoje pavojų patiriančio asmens materialinė priklausomybė nuo smurto artimoje aplinkoje pavojų keliančio asmens	Kokiu telefonu naudojatės: savo, kito asmens mobiliuoju ar stacionariu? Ar gaunate asmeninių pajamų? Ar esate finansiškai priklausomas (-a) nuo smurto artimoje aplinkoje pavojų keliančio asmens: bendros paskolos, paskola Jūsų vardu, skolos? Ar smurto artimoje aplinkoje pavojų keliantis asmuo gauna asmeninių pajamų? Ar smurto artimoje aplinkoje pavojų keliantis asmuo kontroliuoja Jūsų išlaidas? Ar smurto artimoje aplinkoje pavojų keliantis asmuo finansiškai prisideda prie namų ūkio išlaikymo, nepilnamečių vaikų, kitų išlaikomų asmenų (tėvų, sergančių asmenų) išlaikymo? Kaip šis elgesys kito?
4.	Smurto artimoje aplinkoje pavojų patiriančio asmens sveikatos problemos, emocinė būsena	Ar dėl Jūsų sveikatos būklės Jums reikalinga kito asmens pagalba? Ar po smurtinio įvykio pablogėjo Jūsų sveikatos būklė? Ar dėl patirto smurtinio elgesio yra tekę kreiptis į gydymo įstaigą (pvz., šeimos gydytoją, ginekologą, psichologą ir pan.)? Kaip jaučiatės emociškai?
5.	Tame pačiame namų ūkyje gyvenantys vaikai	Jei turite nepilnamečių vaikų, ar jie bendri su smurto artimoje aplinkoje pavojų keliančiu asmeniu / tik Jūsų / tik jo (jos)? Kaip smurto artimoje aplinkoje pavojų keliantis asmuo elgiasi su vaikais? Ar su visais šeimoje augančiais vaikais elgiasi vienodai? Ar laukiatės / neseniai pagimdėte / patyrėte persileidimą?
6.	Smurto artimoje aplinkoje pavojų keliančio asmens ir smurto artimoje aplinkoje pavojų patiriančio asmens santykiai	Ar vyksta santuokos nutraukimo procesas? Ar pranešėte smurto artimoje aplinkoje pavojų keliančiam asmeniui, kad norite nutraukti santuoką / santykius? Kaip jis (ji) į tai reagavo?
7.	Smurto artimoje aplinkoje pavojų patiriančio asmens socialinė izoliacija	Ar turite artimųjų, draugų, kaimynų, bendradarbių, su kuriais galite bet kada susitikti ar pasikalbėti? Ar smurto artimoje aplinkoje pavojų keliantis asmuo neigiamai vertina Jūsų bendravimą su kitais asmenimis? Ar smurto artimoje aplinkoje pavojų keliantis asmuo riboja Jūsų laisvę?
8.	Smurto artimoje aplinkoje pavojų patiriančiam asmeniui kylantis persekiojimo pavojus	Ar smurto artimoje aplinkoje pavojų keliantis asmuo Jus seka gatvėje, prie darbo? Stebi Jus internete / socialiniuose tinkluose? Ar yra Jus užpuolęs ne namuose? Ar smurto artimoje aplinkoje pavojų keliantis asmuo yra pavydus ir kontroliuoja Jūsų kontaktus: tikrina, su kuo kalbate ar susirašinėjate telefonu? Tikrina, su kuo ir kada susitinkate? Ar manote, kad smurto artimoje aplinkoje pavojų keliantis asmuo Jus seka, naudodamasis sekimo ir (ar) pasiklausymo įranga, įdiegęs programėlę telefone, ar slapta filmuoja (telefonu, vaizdo kamera)?
9.	Smurto artimoje aplinkoje pavojų patiriančiam asmeniui kylantis grasinimo pavojus	Ar smurto artimoje aplinkoje pavojų keliantis asmuo grasino panaudoti smurtą prieš vaikus / kitus šeimos narius ar artimuosius giminaičius / kitus asmenis ar juos nužudyti? Ar yra panaudojęs smurtą prieš augintinį ar kitą gyvūną (-us) arba grasino taip pasielgti? Ar grasino sunaikinti šeimos turtą, šeimos narių daiktus? Ar smurto artimoje aplinkoje pavojų keliantis asmuo yra grasinęs pavojingais daiktais? Ar yra įvykdęs kokius nors savo grasinimus? Jei ne, kaip vertinate nurodytų grasinimų įvykdymo tikimybę? Kodėl taip manote? Ar smurto artimoje aplinkoje pavojų keliantis asmuo turi duomenų, nuotraukų, vaizdo įrašų ar kitos medžiagos, kurią gali paviešinti, norėdamas Jums pakenkti ar Jus įbauginti?
10.	Smurto artimoje aplinkoje pavojų patiriančiam asmeniui kylantis fizinio poveikio pavojus ir grėsmė gyvybei	Naudojamo smurtinio elgesio pobūdis (smaugimas, skandinimas, fizinis smurtas, nepaliekant matomų žymių, ar kt.) Ar smurto artimoje aplinkoje pavojų keliantis asmuo grasino Jus nužudyti ar nusižudyti pats? Ar yra bandęs nusižudyti? Ar grasino Jus nužudyti per trečiuosius asmenis (pavyzdžiui, vaikus, tėvus, draugus)?
11.	Smurto artimoje aplinkoje pavojų patiriančiam asmeniui kylantis grasinimo šaunamuoju ginklu pavojus	Ar namuose yra šaunamasis ginklas? Ar ginklo (-ų) savininkas yra smurto artimoje aplinkoje pavojų keliantis asmuo? Jei taip, ar turi leidimą laikyti ginklą (-us) ar leidimą nešiotis ginklą (-us)? Jei ne, ar žino, kur laikomas ginklas? Ar smurto artimoje aplinkoje pavojų keliantis asmuo Jums grasino šaunamuoju ginklu? Ar naudojo ginklą prieš Jus ar kitus šeimos narius / artimuosius giminaičius / kitus asmenis?
12.	Smurto artimoje aplinkoje pavojų patiriančiam asmeniui kylantis seksualinio poveikio pavojus	Ar smurto artimoje aplinkoje pavojų keliantis asmuo vertė Jus užsiimti lytiniais santykiais prieš Jūsų valią ar Jums nepriimtinais būdais? Ar vertė žiūrėti pornografinį turinį prieš Jūsų valią? Ar prieš Jūsų valią Jus fotografavo / filmavo apsinuoginusį (-ią)? Ar prieš Jūsų valią Jus fotografavo / filmavo miegantį (-čią) ? Ar Jus vertė fotografuotis, filmuotis apsinuoginus ar Jums nepriimtinomis pozomis ir reikalavo atsiųsti tokius įrašus?
13.	Smurto artimoje aplinkoje pavojų keliančio asmens policijos ir teismo nurodymų (ne)vykdymas	Ar smurto artimoje aplinkoje pavojų keliančiam asmeniui yra / buvo apribota teisė susitikti su vaikais / Jumis? Ar asmuo laikėsi šio apribojimo? Jeigu smurto artimoje aplinkoje pavojų keliančiam asmeniui anksčiau buvo pritaikytos kardomosios priemonės ar apsaugos nuo smurto artimoje aplinkoje orderis, ar kitokio pobūdžio apribojimai, kaip asmuo elgėsi grįžęs į gyvenamąją vietą, baigus juos taikyti? Ar minėtos kardomosios priemonės ar kitokio pobūdžio apribojimai smurto artimoje aplinkoje pavojų keliančiam asmeniui buvo taikomi ankstesnėje santuokoje / santykiuose?
14.	Smurto artimoje aplinkoje pavojų keliančio asmens psichinė sveikata	Kaip įvertintumėte smurto artimoje aplinkoje pavojų keliančio asmens psichinę būklę?
15.	Smurto artimoje aplinkoje pavojų keliančio asmens priklausomybės	Ar smurto artimoje aplinkoje pavojų keliantis asmuo piktnaudžiauja alkoholiu? Ar vartoja psichoaktyviąsias medžiagas? Jei taip, ar pastebėjote šio elgesio padažnėjimą? Vartojamų medžiagų kiekio ar stiprumo padidėjimą? Ar asmuo dažniausiai smurtauja būdamas apsvaigęs?
16.	Smurto artimoje aplinkoje pavojų patiriančio asmens baimė	Ar bijote smurto artimoje aplinkoje pavojų keliančio asmens? Ar bijote dėl savo ar vaikų / kitų šeimos narių / artimųjų giminaičių / namuose slaugomų asmenų (jei jų yra) gyvybės? Ar bijote išeiti iš namų (gyvenant skyriumi)? Kaip vertinate smurto artimoje aplinkoje pavojų keliančio asmens elgesį ir smurto prieš Jus pavojų ateityje? Ar norite, kad asmuo būtų izoliuotas nuo Jūsų / įpareigotas tam tikrą laiką nesiartinti prie Jūsų?

Specializuotos kompleksinės

pagalbos smurto artimoje aplinkoje

pavojų patiriantiems asmenims ar

smurtą artimoje aplinkoje

patyrusiems asmenims teikimo bei

ekspertinio vertinimo dėl

sprendimo skirti apsaugos nuo

smurto artimoje aplinkoje orderį ar

jo neskirti tvarkos aprašo

6 priedas

(Informacijos apie ekspertinio vertinimo neatlikimą pateikimo forma)

____________________________________________________________________

(specializuotos kompleksinės pagalbos centro pavadinimas, juridinio asmens kodas)

______________________________________________________________________________

(specializuotos kompleksinės pagalbos centro darbuotojo, užpildžiusio pažymą, pareigos, vardas, pavardė)

INFORMACIJA APIE EKSPERTINIO VERTINIMO NEATLIKIMĄ

____ m. ___________________ ____ d.

Susipažinęs (-usi) su iš policijos įstaigos padalinio gauta informacija apie skundą dėl sprendimo skirti apsaugos nuo smurto artimoje aplinkoje orderį / jo neskirti (pasirinkti) dėl įvykio _______________________________________________________________________________,

(ROIK Nr.)

informuoju, kad ekspertinis vertinimas dėl šio įvykio negali būti atliktas, nes:

⬜ smurto artimoje aplinkoje pavojų patiriantis asmuo su specializuotos kompleksinės pagalbos centru nebendradarbiavo (atsisakė gauti specializuotą kompleksinę pagalbą);

⬜ su smurto artimoje aplinkoje pavojų patiriančiu asmeniu specializuotos kompleksinės pagalbos centrui susisiekti nepavyko (bandyta susisiekti ___ kartus (-ų);

⬜ su smurto artimoje aplinkoje pavojų patiriančiu asmeniu specializuotos kompleksinės pagalbos centrui susisiekti nepavyko (bandyta susisiekti ___ kartus (-ų), tačiau smurto artimoje aplinkoje pavojų patiriančiam asmeniui per pastaruosius 24 mėnesius yra / buvo teikiama specializuota kompleksinė pagalba;

⬜ kita (įrašyti): _______________________________________.

_____________________________________ _______________

(specializuotos kompleksinės pagalbos centro (parašas)

konsultanto vardas, pavardė, tel. ryšio nr., el. pašto adresas)

______________________________

Patvirtinta

Lietuvos Respublikos socialinės

apsaugos ir darbo ministro

2023 m. gegužės 9 d. įsakymu Nr. A1-296

PAVYZDINĖS SPECIALIZUOTOS KOMPLEKSINĖS PAGALBOS CENTRŲ VIDAUS TAISYKLĖS, KURIOSE REGLAMENTUOJAMAS KEITIMASIS ASMENS DUOMENIMIS, SUSIJUSIAIS SU SMURTU ARTIMOJE APLINKOJE, TARP SPECIALIZUOTOS KOMPLEKSINĖS PAGALBOS CENTRŲ IR INSTITUCIJŲ BEI ĮSTAIGŲ, VYKDANČIŲ VEIKLĄ APSAUGOS NUO SMURTO ARTIMOJE APLINKOJE, PAGALBOS IR PASLAUGŲ TEIKIMO SRITYSE

I SKYRIUS

BENDROSIOS NUOSTATOS

1. Pavyzdinės specializuotos kompleksinės pagalbos centrų vidaus taisyklės, kuriose reglamentuojamas keitimasis asmens duomenimis, susijusiais su smurtu artimoje aplinkoje, tarp specializuotos kompleksinės pagalbos centrų ir institucijų bei įstaigų, vykdančių veiklą apsaugos nuo smurto artimoje aplinkoje, pagalbos ir paslaugų teikimo srityse (toliau – Taisyklės), nustato, kaip specializuotos kompleksinės pagalbos centrai (toliau – SKPC) su kitomis apsaugos nuo smurto artimoje aplinkoje, pagalbos ir paslaugų teikimo srityse veikiančiomis institucijomis bei įstaigomis keičiasi asmens duomenimis (informacija apie suteiktą specializuotą kompleksinę pagalbą, apie vaiką, tapusį smurto artimoje aplinkoje liudininku, ir (ar) vaiką, gyvenantį artimoje aplinkoje, kurioje buvo smurtauta), susijusiais su smurto artimoje aplinkoje pavojų patiriančiais asmenimis ir smurtą artimoje aplinkoje patyrusiais asmenimis (toliau – nukentėjusieji).

II SKYRIUS

INFORMACIJOS GAVIMAS

2. SKPC nukentėjusiųjų asmens duomenis, nurodytus Lietuvos Respublikos apsaugos nuo smurto artimoje aplinkoje įstatymo 13 straipsnio 1–4 dalyse, gauna šio įstatymo 13 straipsnyje nustatyta tvarka, o juos tvarko vadovaudamasis [nurodomos SKPC vadovo patvirtintos asmens duomenų tvarkymo taisyklės].

3. Jei SKPC trūksta duomenų, reikalingų susisiekti su nukentėjusiuoju, pagal Apsaugos nuo smurto artimoje aplinkoje įstatymo 14 straipsnio 2 dalį, jis turi teisę kreiptis į informaciją pateikusį subjektą dėl duomenų, nurodytų Apsaugos nuo smurto artimoje aplinkoje įstatymo 14 straipsnio 2 dalyje, patikslinimo ar pateikimo pagal Taisyklių 4 priedą.

III SKYRIUS

INFORMACIJOS PERDAVIMAS

4. SKPC nukentėjusiųjų asmens duomenis (vardas, pavardė, gimimo data, suteikta specializuota kompleksinė pagalba, jos suteikimo data) policijai, Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos (toliau – Valstybės vaiko teisių apsaugos ir įvaikinimo tarnyba) ar jos įgaliotiems teritoriniams skyriams ir (ar) kitoms suinteresuotoms institucijoms, jei ši informacija teikiama pagal Apsaugos nuo smurto artimoje aplinkoje įstatymo 14 straipsnio 4 dalies 13 punktą, pagal Taisyklių 1 priedą teikia nukentėjusiojo prašymu, teikiamu SKPC nustatyta tvarka.

5. SKPC nukentėjusiųjų asmens duomenis (smurto artimoje aplinkoje pavojaus riziką įrodantys veiksniai bei jų aprašymai), kurie reikalingi atliekant ekspertinį vertinimą dėl sprendimo skirti apsaugos nuo smurto artimoje aplinkoje orderį ar jo neskirti, policijos įstaigos padaliniui teikia Specializuotos kompleksinės pagalbos smurto artimoje aplinkoje pavojų patiriantiems asmenims ar smurtą artimoje aplinkoje patyrusiems asmenims teikimo bei ekspertinio vertinimo dėl sprendimo skirti apsaugos nuo smurto artimoje aplinkoje orderį ar jo neskirti tvarkos aprašo nustatyta tvarka.

6. Jeigu nukentėjusysis yra vaikas, SKPC nedelsdamas, ne vėliau kaip kitą darbo dieną nuo kreipimosi dienos, raštu arba elektroninių ryšių priemonėmis praneša apie galimą vaiko teisių pažeidimą (nurodoma: smurto artimoje aplinkoje pavojų patiriančio ar smurtą patyrusio vaiko vardas, pavardė, gimimo data, jei žinoma, vaiko buvimo vietos adresas, jei tuo metu žinomas, trumpas įvykio apibūdinimas) policijai ir Valstybės vaiko teisių apsaugos ir įvaikinimo tarnybai ar jos įgaliotiems teritoriniams skyriams, asmens duomenis jiems pateikdamas pagal Taisyklių 2 priedą.

7. Informacija apie specializuotos kompleksinės pagalbos ir (ar) kitos pagalbos teikimą ar jos teikimo nukentėjusiesiems inicijavimą (nurodoma: asmens vardas, pavardė, gimimo data, suteikta specializuota kompleksinė pagalba, suteikimo data) Valstybės vaiko teisių apsaugos ir įvaikinimo tarnybai ar jos įgaliotiems teritoriniams skyriams, socialinių paslaugų įstaigoms teikiama pagal Taisyklių 3 priedą.

IV SKYRIUS

BAIGIAMOSIOS NUOSTATOS

8. SKPC darbuotojai, tvarkantys asmens duomenis Taisyklėse nustatytais atvejais, su Taisyklėmis bei jų pakeitimais supažindinami pasirašytinai.

9. Už Taisyklių laikymosi priežiūrą ir kontrolę atsako SKPC vadovas.

10. Šios Taisyklės periodiškai, ne rečiau kaip kartą per 2 metus, peržiūrimos ir prireikus atnaujinamos.

________________

Pavyzdinių specializuotos kompleksinės

pagalbos centrų vidaus taisyklių, kuriose

reglamentuojamas keitimasis asmens

duomenimis, susijusiais su smurtu artimoje

aplinkoje, tarp specializuotos kompleksinės

pagalbos centrų ir institucijų bei įstaigų,

vykdančių veiklą apsaugos nuo smurto

artimoje aplinkoje, pagalbos ir paslaugų

teikimo srityse,

1 priedas

[adresatas]

INFORMACIJA APIE SPECIALIZUOTOS KOMPLEKSINĖS PAGALBOS TEIKIMĄ SMURTO ARTIMOJE APLINKOJE PAVOJŲ PATIRIANTIEMS ASMENIMS AR SMURTĄ ARTIMOJE APLINKOJE PATYRUSIEMS ASMENIMS

[Specializuotos kompleksinės pagalbos centro pavadinimas], vadovaudamasis Lietuvos Respublikos apsaugos nuo smurto artimoje aplinkoje įstatymo 14 straipsnio 4 dalies 13 punktu ir atsižvelgdamas į [smurto artimoje aplinkoje pavojų patiriančio asmens ar smurtą artimoje aplinkoje patyrusio asmens vardas, pavardė], [gimimo data], [data] prašymą dėl informacijos apie specializuotos kompleksinės pagalbos teikimą smurto artimoje aplinkoje pavojų patiriantiems asmenims ar smurtą artimoje aplinkoje patyrusiems asmenims pateikimo, informuoja, kad [smurto artimoje aplinkoje pavojų patiriančio asmens ar smurtą artimoje aplinkoje patyrusio asmens vardas, pavardė] [specializuotos kompleksinės pagalbos centro pavadinimas] buvo suteikta ši pagalba:

Pagalbos pavadinimas (-ai)	Pagalbos suteikimo data (-os)

Specializuotos kompleksinės pagalbos centro	(Parašas)

vadovo vardas, pavardė

Pavyzdinių specializuotos kompleksinės

pagalbos centrų vidaus taisyklių, kuriose

reglamentuojamas keitimasis asmens

duomenimis, susijusiais su smurtu artimoje

aplinkoje, tarp specializuotos kompleksinės

pagalbos centrų ir institucijų bei įstaigų,

vykdančių veiklą apsaugos nuo smurto

artimoje aplinkoje, pagalbos ir paslaugų

teikimo srityse,

2 priedas

Teritoriniam policijos padaliniui (pavadinimas)

Valstybės vaiko teisių apsaugos ir įvaikinimo tarnybai

prie Socialinės apsaugos ir darbo ministerijos

PRANEŠIMAS APIE SMURTĄ ARTIMOJE APLINKOJE, JEI SMURTO ARTIMOJE APLINKOJE PAVOJŲ PATIRIANTIS ASMUO AR SMURTĄ ARTIMOJE APLINKOJE PATYRĘS ASMUO YRA VAIKAS

[Specializuotos kompleksinės pagalbos centro pavadinimas], vadovaudamasis Lietuvos Respublikos apsaugos nuo smurto artimoje aplinkoje įstatymo 14 straipsnio 4 dalies 6 punktu, informuoja apie smurtą artimoje aplinkoje, jei smurto artimoje aplinkoje pavojų patiriantis asmuo ar smurtą artimoje aplinkoje patyręs asmuo yra vaikas ir jei jis pats ar jo atstovai pagal įstatymą tiesiogiai kreipėsi į specializuotos kompleksinės pagalbos centrą:

Smurto artimoje aplinkoje pavojų patiriančio ar smurtą artimoje aplinkoje patyrusio vaiko (toliau – vaikas) vardas, pavardė
Vaiko gimimo data (jei žinoma)
Vaiko buvimo vietos adresas (jei tuo metu žinomas)
Trumpas įvykio apibūdinimas

Specializuotos kompleksinės pagalbos centro	(Parašas)

vadovo vardas, pavardė

Pavyzdinių specializuotos kompleksinės

pagalbos centrų vidaus taisyklių, kuriose

reglamentuojamas keitimasis asmens

duomenimis, susijusiais su smurtu artimoje

aplinkoje, tarp specializuotos kompleksinės

pagalbos centrų ir institucijų bei įstaigų,

vykdančių veiklą apsaugos nuo smurto

artimoje aplinkoje, pagalbos ir paslaugų

teikimo srityse,

3 priedas

[adresatas]

PRANEŠIMAS APIE SPECIALIZUOTOS KOMPLEKSINĖS PAGALBOS TEIKIMĄ SMURTO ARTIMOJE APLINKOJE PAVOJŲ PATIRIANTIEMS ASMENIMS AR SMURTĄ ARTIMOJE APLINKOJE PATYRUSIEMS ASMENIMS, KAI KARTU SU SMURTO ARTIMOJE APLINKOJE PAVOJŲ PATIRIANČIU ASMENIU AR SMURTĄ ARTIMOJE APLINKOJE PATYRUSIU ASMENIU GYVENA VAIKAS IR (AR) SMURTO ARTIMOJE APLINKOJE PAVOJŲ PATIRIANTIS ASMUO AR SMURTĄ ARTIMOJE APLINKOJE PATYRĘS ASMUO YRA VAIKAS

[Specializuotos kompleksinės pagalbos centro pavadinimas], vadovaudamasis Lietuvos Respublikos apsaugos nuo smurto artimoje aplinkoje įstatymo 14 straipsnio 4 dalies 14 punktu, informuoja, kad [smurto artimoje aplinkoje pavojų patiriančio asmens ar smurtą artimoje aplinkoje patyrusio asmens vardas, pavardė, gimimo data] nuo [data] gauna šią specializuotą kompleksinę pagalbą:

Pagalbos pavadinimas	Pagalbos suteikimo data

Specializuotos kompleksinės pagalbos centro	(Parašas)

vadovo vardas, pavardė

Pavyzdinių specializuotos kompleksinės

pagalbos centrų vidaus taisyklių, kuriose

reglamentuojamas keitimasis asmens

duomenimis, susijusiais su smurtu artimoje

aplinkoje, tarp specializuotos kompleksinės

pagalbos centrų ir institucijų bei įstaigų,

vykdančių veiklą apsaugos nuo smurto

artimoje aplinkoje, pagalbos ir paslaugų

teikimo srityse,

4 priedas

[adresatas]

PRAŠYMAS PATEIKTI TRŪKSTAMUS DUOMENIS, REIKALINGUS SUSISIEKTI SU SMURTO ARTIMOJE APLINKOJE PAVOJŲ PATIRIANČIU ASMENIU AR SMURTĄ ARTIMOJE APLINKOJE PATYRUSIU ASMENIU

[Specializuotos kompleksinės pagalbos centro pavadinimas], vadovaudamasis Lietuvos Respublikos apsaugos nuo smurto artimoje aplinkoje įstatymo 13 straipsnio [straipsnio dalis] dalimi, [data] [duomenų gavimo būdas] gavo [smurto artimoje aplinkoje pavojų patiriančio asmens ar smurtą artimoje aplinkoje patyrusio asmens vardas ir pavardė, ROIK numeris (jei taikoma)] duomenis, tačiau specializuotos kompleksinės pagalbos centrui trūksta duomenų, reikalingų susisiekti su asmeniu, todėl, vadovaudamiesi Apsaugos nuo smurto artimoje aplinkoje įstatymo 14 straipsnio 2 dalimi, prašome pateikti (patikslinti) šiuos duomenis:

Smurto artimoje aplinkoje pavojų patiriančio ar smurtą artimoje aplinkoje patyrusio asmens vardas ir pavardė
Telefono ryšio numeris
Kiti žinomi kontaktiniai duomenys

Specializuotos kompleksinės pagalbos centro	(Parašas)

vadovo vardas, pavardė

Priedų pakeitimai:

SKPC APRAŠO 7 PRIEDAS

Papildyta priedu:

Nr. A1-416, 2024-06-20, paskelbta TAR 2024-06-20, i. k. 2024-11287

Pakeitimai:

1.

Lietuvos Respublikos socialinės apsaugos ir darbo ministerija, Įsakymas

Nr. A1-416, 2024-06-20, paskelbta TAR 2024-06-20, i. k. 2024-11287

Dėl Lietuvos Respublikos socialinės apsaugos ir darbo ministro 2023 m. gegužės 9 d. įsakymo Nr. A1-296 „Dėl Specializuotos kompleksinės pagalbos smurto artimoje aplinkoje pavojų patiriantiems asmenims ar smurtą artimoje aplinkoje patyrusiems asmenims teikimo bei ekspertinio vertinimo dėl sprendimo skirti apsaugos nuo smurto artimoje aplinkoje orderį ar jo neskirti tvarkos aprašo ir Pavyzdinių specializuotos kompleksinės pagalbos centrų vidaus taisyklių, kuriose reglamentuojamas keitimasis asmens duomenimis, susijusiais su smurtu artimoje aplinkoje, tarp specializuotos kompleksinės pagalbos centrų ir institucijų bei įstaigų, vykdančių veiklą apsaugos nuo smurto artimoje aplinkoje, pagalbos ir paslaugų teikimo srityse patvirtinimo“ pakeitimo